ทิงเกอร์เบลล์ (ภาพยนตร์ชุด)

ทิงเกอร์เบลล์ () เป็นชุดภาพยนตร์แอนิเมชันแนวจินตนิมิตที่สร้างด้วยเทคนิคซีจีไอ โดยอิงจากตัวละครทิงเกอร์เบลล์ ผลิตโดยดิสนีย์ตูนสตูดิโอส์ในฐานะส่วนหนึ่งของแฟรนไชส์ นางฟ้าดิสนีย์ ภายหลังจากที่สตูดิโอได้ผลิตภาพยนตร์ภาคต่อแบบวางจำหน่ายตรงสู่สื่อโฮมวิดีโอหลายเรื่อง รวมถึงภาพยนตร์ชุดวินนี่เดอะพูห์ ภาพยนตร์ในชุดนี้มีนักพากย์ชื่อดังร่วมให้เสียง ได้แก่ เมย์ วิตแมน, ลูซี หลิว, เรเวน-ซิโมนี, อเมริกา เฟร์เรรา, คริสติน เชโนเวท และแพมเมลา แอดลอน มีการผลิตภาพยนตร์ขนาดยาวจำนวน 6 เรื่อง และรายการพิเศษทางโทรทัศน์อีก 1 เรื่อง ได้แก่ ทิงเกอร์เบลล์, ทิงเกอร์เบลล์กับสมบัติที่สูญหาย, ทิงเกอร์เบลล์ ผจญภัยแดนมนุษย์, พิกซีฮอลโลว์เกมส์ ซึ่งเป็นตอนพิเศษทางโทรทัศน์, ความลับของปีกนางฟ้า, ทิงเกอร์เบลกับโจรสลัดนางฟ้า และทิงเกอร์เบลล์ กับตำนานแห่งเนฟเวอร์บีสท์ เป็นชุดภาพยนตร์ภาคแยกและภาคย้อนอดีตของปีเตอร์ แพน โดยในช่วงแรกได้รับการพัฒนาให้เป็นแฟรนไชส์สำหรับวางจำหน่ายภาพยนตร์แผ่น ก่อนที่จะเริ่มเข้าฉายในโรงภาพยนตร์ตั้งแต่ภาพยนตร์เรื่องที่สามเป็นต้นไป

 ผลตอบรับ 
 ผลตอบรับเชิงวิจารณ์ 
 ภาพยนตร์ รอตเทนโทเมโทส์ ทิงเกอร์เบลล์ 90% (10 บทวิจารณ์) ทิงเกอร์เบลล์กับสมบัติที่สูญหาย 100% (5 บทวิจารณ์) ทิงเกอร์เบลล์ ผจญภัยแดนมนุษย์ 78% (9 บทวิจารณ์) ความลับของปีกนางฟ้า 62% (21 บทวิจารณ์) ทิงเกอร์เบลกับโจรสลัดนางฟ้า 81% (21 บทวิจารณ์) ทิงเกอร์เบลล์ กับตำนานแห่งเนฟเวอร์บีสท์ 75% (20 บทวิจารณ์)

 ผลตอบรับเชิงพาณิชย์ 
จากข้อมูลของเดอะฮอลลีวูดรีพอตเตอร์ ภาพยนตร์เต็มสี่เรื่องแรก (ทิงเกอร์เบลล์, ทิงเกอร์เบลล์กับสมบัติที่สูญหาย, ทิงเกอร์เบลล์ ผจญภัยแดนมนุษย์ และความลับของปีกนางฟ้า) ใช้งบประมาณในการสร้างประมาณ 30 ล้านถึง 35 ล้านดอลลาร์สหรัฐ

 ภาพยนตร์ วันที่ออกฉาย รายได้ (ดอลลาร์สหรัฐ) งบประมาณ อ้างอิง ยอดจำหน่ายสื่อในอเมริกาเหนือ รายได้จากบ็อกซ์ออฟฟิศนอกทวีปอเมริกาเหนือ ทั่วโลก ทิงเกอร์เบลล์  66 ล้าน 9 ล้าน 75 ล้าน 30–35 ล้าน  ทิงเกอร์เบลล์กับสมบัติที่สูญหาย  64 ล้าน 9 ล้าน 73 ล้าน  ทิงเกอร์เบลล์ ผจญภัยแดนมนุษย์  55 ล้าน 10 ล้าน 65 ล้าน  ความลับของปีกนางฟ้า  67 ล้าน 67 ล้าน 134 ล้าน  ทิงเกอร์เบลกับโจรสลัดนางฟ้า  32 ล้าน 64 ล้าน  96 ล้าน   ทิงเกอร์เบลล์ กับตำนานแห่งเนฟเวอร์บีสท์  18 ล้าน 32 ล้าน 50 ล้าน   รวม 302 ล้าน 191 ล้าน 493 ล้าน 120–140 ล้าน 

 ตัวละคร 
 ทิงเกอร์เบลล์ (ให้เสียงโดย เมย์ วิตแมน) เป็นนางฟ้างานช่างซ่อมผู้มีพรสวรรค์ และเป็นเพื่อนสนิทกับผู้ช่วยคู่ใจของปีเตอร์ แพน ก่อนจะได้พบกับปีเตอร์ ทิงเกอร์เบลล์ถือกำเนิดในดินแดนนางฟ้าพิกซีฮอลโลว์ (Pixie Hollow) แห่งเนเวอร์แลนด์ และผจญภัยมากมายร่วมกับเหล่านางฟ้าเพื่อนของเธอ ในภาพยนตร์ ความลับแห่งปีกนางฟ้า ทิงเกอร์เบลล์ได้รู้ว่าเธอมีพี่น้องหญิงชื่อเพอริวิงเคิล
 ซิลเวอร์มิสต์ (ให้เสียงโดย ลูซี หลิว) เป็นนางฟ้าแห่งสายน้ำ และมีเชื้อสายเอเชียตะวันออก
 อิริเดสซา (ให้เสียงโดย เรเวน-ซิโมนี) เป็นนางฟ้าแห่งแสง และมีเชื้อสายแอฟริกัน
 โรเซตตา (ให้เสียงโดย คริสติน เชโนเวท ระหว่างปี 2008–2011 และเมแกน ฮิลที ระหว่างปี 2012–2015) เป็นนางฟ้าแห่งสวน และพูดด้วยสำเนียงแบบภาคใต้ของสหรัฐ
 ฟอว์น (ให้เสียงโดย อเมริกา เฟร์เรรา ในปี 2008, แองเจลา บาร์ทิส ระหว่างปี ค.ศ. 2009–2014 และจินนิเฟอร์ กูดวิน ในปี 2015) เป็นนางฟ้าแห่งสัตว์ และมีเชื้อสายลาติน
 วิดิอา (ให้เสียงโดย แพมเมลา แอดลอน) เป็นนางฟ้าที่บินได้รวดเร็ว เดิมทีเธอเป็นคู่แข่งของทิงเกอร์เบลล์ แต่ภายหลังได้เปลี่ยนแปลงตนเองและกลายมาเป็นเพื่อนกัน
 เพอริวิงเคิล (ให้เสียงโดย ลูซี เฮล) เป็นนางฟ้าแห่งน้ำค้างแข็ง พี่น้องหญิงของทิงเกอร์เบลล์ และมีเชื้อสายสแกนดิเนเวีย
 ซารีนา (ให้เสียงโดย คริสตินา เฮนดริกส์) เป็นนางฟ้าแห่งผงวิเศษและนักเล่นแร่แปรธาตุ เธอเป็นโจรสลัดและมีเชื้อสายสกอตแลนด์
 แคลงก์ (ให้เสียงโดย เจฟ เบนเนต) เป็นสแปร์โรว์แมนช่างซ่อม และเป็นเพื่อนสนิทที่สุดของบ็อบเบิล
 บ็อบเบิล (ให้เสียงโดย ร็อบ พอลเซน) เป็นสแปร์โรว์แมนช่างซ่อม และเป็นเพื่อนสนิทที่สุดของแคลงก์
 เทอเรนซ์ (ให้เสียงโดย เจสซี แม็กคาร์ตนีย์) เป็นสแปร์โรว์แมนผู้ดูแลผงวิเศษ และเป็นเพื่อนสนิทของทิงเกอร์เบลล์

 อ้างอิง 

 แหล่งข้อมูลอื่น 


หมวดหมู่: ทิงเกอร์เบลล์ (ภาพยนตร์ชุด)
หมวดหมู่: ภาพยนตร์แอนิเมชันโดยดิสนีย์ตูนสตูดิโอส์
หมวดหมู่:ภาพยนตร์คอมพิวเตอร์แอนิเมชัน
หมวดหมู่:ภาพยนตร์ดิสนีย์
หมวดหมู่:ภาพยนตร์เกี่ยวกับนางฟ้าและภูต